朱翌
简宗人利宾
昔时桐乡汉九卿，家在淮南天一柱。
石麒麟冷一千年，子孙不敢去坟墓。
我之曾高主宗盟，昭穆亦与公家叙。
不容妄继酂侯萧，何尝敢掘城南杜。
深山大泽堑劫灰，甲第名园走狐兔。
飘零直见似人喜，何况乃与吾宗遇。
为善本求乡里称，浩叹正坐儒冠误。
出参留守入坐曹，抑亦为此微禄故。
潜山山高潜水深，眼前谁作藩篱护。
心随大信小信潮，梦绕长亭短亭路。
生涯旧欠钱一囊，归半夜或有经五库。
今子新从彭泽来，归去来兮几时云。
一杯且遣客枕安，百尺竿头同进步。